
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 100 


27 Φεβρουάριου 1995 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου, κατωτάτου ορίου 
κατάτμησης και λοιπών όρων και περιορισμών δόμησης 
στην εκτός εγκεκριμένου ρυμοτομικού σχεδίου και 
εκτός ορίων οικισμών προϋφισταμένων του έτους 
1Θ23 περιοχή των Δήμων και Κοινοτήτων της νήσου 
Σάμου (Ν. Σάμου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του Ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 33), όπως τροποποι¬ 
ήθηκε με την παρ. 14 του άρθρου 8 του Ν. 1512/1985 
«Τροποποίηση και συμπλήρωση πολεοδομικών διατά¬ 
ξεων, ρύθμιση συναφών θεμάτων και θεμάτων του Τα¬ 
μείου Νομικών» (Α' 4). 

2. Τις διατάξεις του άρθρου 23 (παρ. 1 εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

3. Τις διατάξεις του άρθρου 21 (παρ. 1 και 2) του Ν. 
1650/1986 «Για την προστασία του περιβάλλοντος» (Α’ 
160). 

4. Τα 63390/5.3.1990 και 79098/7.7.1992 έγγραφα 
του Υπουργείου Γεωργίας, Διεύθυνσης Χωροταξίας και 
Προστασίας Περιβάλλοντος. 

5. Το 1078/19.3.1990 έγγραφο τηςΔιεύθυνσης Γεωρ¬ 
γίας Νομαρχίας Σάμου. 

6. Το 126/6.6.1990 έγγραφο του τμήματος Εγγείων 
Βελτιώσεων της Νομαρχίας Σάμου. 

7. Το 194/20.2.1990 έγγραφο της Διεύθυνσης Δασών 
Νομαρχίας Σάμου. 

8. Το 511529/10.4.1990 έγγραφο του Ελληνικού Ορ¬ 
γανισμού Τουρισμού (Ε.Ο.Τ.). 

9. Το 674/1990 έγγραφο της Εποπτείας Αλιείας Νο¬ 
μαρχίας Σάμου. 

10. Τα 333/31.5.1990 και 3446/18.6.1991 έγγραφα 
του Υπουργείου Πολιτισμού ΚΑ' Εφορεία Προϊστορικών - 
Κλασσικών Αρχαιοτήτων Κυκλάδων. 

11. Το 32026/617/12.3.1992 έγγραφο της Διεύθυν¬ 
σης Περιβαλλοντικού Σχεδιασμού - Τμήμα Διαχ. Φυσικού 


Περιβάλλοντος του Υπουργείου Περιβάλλοντος Χωροτα¬ 
ξίας και Δημοσίων Έργων. 

12. Την 79/1990 γνωμοδότηση του Δημοτικού Συμβου¬ 
λίου Σαμίων. 

13. Την 78/1990 γνωμοδότηση του Κοινοτικού Συμ¬ 
βουλίου Πυθαγορείου. 

14. Την 16/1990 γνωμοδότηση του Δημοτικού Συμβου¬ 
λίου Καρλοβασίων. 

15. Τις 67/1990 και 84/1990 γνωμοδοτήσεις του Κοι¬ 
νοτικού Συμβουλίου Μαραθοκάμπου. 

16. Την 12/1990 γνωμοδότηση του Κοινοτικού Συμ¬ 
βουλίου Χώρας. 

17. Την 45/1990 γνωμοδότηση του Κοινοτικού Συμ¬ 
βουλίου Μυτιληναίων. 

18. Την 23/1990 γνωμοδότηση του Κοινοτικού Συμ¬ 
βουλίου Σπαθαραίων. 

19. Την 2/1990 γνωμοδότηση του Κοινοτικού Συμβου¬ 
λίου Σταυρηνίδων. 

20. Την 23/1990 γνωμοδότηση του Κοινοτικού Συμ¬ 
βουλίου Κουμαίΐκων. 

21. Την 14/1990 γνωμοδότηση του Κοινοτικού Συμ¬ 
βουλίου Αγίου Κωνσταντίνου. 

22. Την 6/1990 γνωμοδότηση του Κοινοτικού Συμβου¬ 
λίου Κοκκαριού. 

23. Την 8/1990 γνωμοδότηση του Κοινοτικού Συμβου¬ 
λίου Μεσογείου. 

24. Την 19/1990 γνωμοδότηση του Κοινοτικού Συμ¬ 
βουλίου Κονταιϊκων. 

25. Την 14/1990 γνωμοδότηση του Κοινοτικού Συμ¬ 
βουλίου Μανολατών. 

26. Την 23/1990 γνωμοδότηση του Κοινοτικού Συμ¬ 
βουλίου Πλατάνου. 

27. Την 10/1990 γνωμοδότηση του Κοινοτικού Συμ¬ 
βουλίου Νεοχωρίου. 

28. Την 19/1990 γνωμοδότηση του Κοινοτικού Συμ¬ 
βουλίου Αμπέλου. 

29. Την 6/1990 γνωμοδότηση του Κοινοτικού Συμβου¬ 
λίου Καλλιθέας. 

30. Την 11/1990 γνωμοδότηση του Κοινοτικού Συμ¬ 
βουλίου Σκουραϋκων. 

31. Την 7/1990 γνωμοδότηση του Κοινοτικού Συμβου¬ 
λίου Αγίων θεοδώρων. 

32. Την 11/1990 γνωμοδότηση του Κοινοτικού Συμ¬ 
βουλίου Πανδρόσου. 

33. Την 7/1990 γνωμοδότηση του Κοινοτικού Συμβου¬ 
λίου Βουρλιωτών. 

34. Τα 217/48/9.1.1990 και 182/24.1.1990 έγγραφα 
της Διεύθυνσης Χωροταξίας και του Τμήματος Πολεοδο¬ 
μίας Νομαρχίας Σόμου αντίστοιχα. 

35. Το γεγονός ότι οι Κοινότητες Βαθέος, Δρακαΐων, 
Καοτανέας, Κοντακαιίκων. ΚοσμαδαΙων, Κουμαραδέων, 
Λέκας, Μαυρατζαίων, Μύλων, Παγώνδου, Παλαιοκΰ- 
στρου, Πύργου και Υδρούσης δεν γνωμοδότησαν. 

36. Την 2/συν. της 15.4,1992 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος Νομού 
Σάμου. 

37. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154) και το γεγονός ότι από τις κανονιστικές διατάξεις 
αυτού του δ/τος δεν προκαλεΐται δαπάνη σε βάρος του 
κρατικού προϋπολογισμού των οικείων Ο.Τ.Α.. 

38. Την 129/1994 γνωμοδότηση του Συμβουλίου της 
Επικρατείας με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Άρθρο 1 

Καθορίζεται Ζώνη Οικιστικού Ελέγχου (Ζ.Ο.Ε.) στην 
εκτός σχεδίου και εκτός ορίων οικισμών προϋφισταμένων 
του έτους 1923 περιοχή της νήσου Σάμου (Ν. Σάμου), 
όπως τα όριά της προσδιορίζονται με τα αριθμητικά στοι¬ 
χεία 14 έως 444 και φαίνονται στα οκτώ (8) σχετικά πρω¬ 
τότυπα διαγράμματα σε κλίμακα 1:25.0010 (τα δύο) και 
1:10.000 (τα έξι) που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
60244/1994 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

Άρθρο 2 

Μέσα στη Ζ.Ο.Ε. καθορίζονται κατά περιοχές, που φαί¬ 
νονται με στοιχεία Α, Β, Γ, Δ, Ε, Ζ, Η, θ, I, Κ, Λ, Μ, στα δια¬ 
γράμματα του προηγουμένου άρθρου, κατώτατο όριο κα¬ 
τάτμησης, χρήσεις γης και όροι και περιορισμοί δόμησης, 
όπως στο επόμενο άρθρο. 

Άρθρο 3 

Α. Περιοχή με στοιχείο Α. (Περιοχή απόλυτης προστα¬ 
σίας). 

Περιλαμβάνει την περιοχή της υδρολογικής λεκάνης 
γύρω από το Μεγάλο και Μικρό Σεϊτάνι και το θαλάσσιο 
μέτωπο του βιοτόπου της μεσογειακής φώκιας. 

Τα όρια της περιοχής Α ορίζονται από τα σημεία 410, 
410α, 411, 412, 413, 414, 415, 416, 417, 418, 419, 
419α, 420,421,422, 423, 424, 425, 426, 367, 368, 369, 
365α, 365, 410. 

Η περιοχή αυτή διακρίνεται σε δύο υποπεριοχές ήτοι 
τον πυρήνα (Α1) και το υπόλοιπο τμήμα (Α2). 

1. Περιοχή Α1. 

α) Στην παραπάνω περιοχή επιτρέπεται μόνο η διεξα¬ 
γωγή επιστημονικών ερευνών και η εκτέλεση εργασιών 
που αποσκοποΰν οτη διατήρηση των χαρακτηριστικών της 
περιοχής εφόσον εξασφαλίζεται υιμηλός βαθμός προστα¬ 
σίας. 

Κατ' εξαίρεση επιτρέπεται η ανέγερση κτιρίων μεγίστης 
επιφάνειας πενήντα τετραγωνικών μέτρων (50,00 τ.μ.) 
που εξυπηρετούν τις κατά το προηγούμενο εδάφιο επι¬ 
τρεπόμενες δραστηριότητες. 


β) Το κατώτατο όριο κατάτμησης και αρτιότητας των γη¬ 
πέδων καθώς και οι όροι και περιορισμοί δόμησης αυτών 
καθορίζονται ως έξης: 

- Το κατώτατο όριο κατάτμησης και αρτιότητας ορίζε¬ 
ται σε: 100 στρέμματα. 

- Μέγιστο επιτρεπόμενο ύψος των ανεγερθησομένων 
κτιρίων: τέσσερα μέτρα και πενήντα εκατοστά του μέτρου 
(4,50 μ.). 

- Απόσταση των κτιρίων απά τα όρια των γηπέδων: δέκα 
μέτρα (10,00 μ.). 

- Για τους λοιπούς όρους και περιορισμούς δόμησης 
των κατά το προηγούμενο εδάφιο επιτρεπομένων κτιρίων 
εφαρμόζονται οι διατάξεις του από 24.5.1985 (Δ' 270) Π. 
Δ/τος όπως ισχύει. 

2. Περιοχή Α2. 

α) Στη παραπάνω περιοχή επιτρέπεται η γεωργοκτηνο- 
τροφική χρήση και η ανέγερση: 

- γεωργικών αποθηκών μεγίστης επιφάνειας πενήντα 
τετραγωνικών μέτρων (50,00 τ.μ.). 

- στεγάστρων και ποτιστρών ζώων. 

β) Το κατώτατο όριο κατάτμησης και αρτιότητας των γη¬ 
πέδων καθώς και οι όροι και περιορισμοί δόμησης αυτών 
καθορίζονται ως εξής: 

- Το κατώτατο όριο κατάτμησης και αρτιότητας ορίζε¬ 
ται σε: 10 στρέμματα. 

- Μέγιστο επιτρεπόμενο ύψος των ανεγερθησομένων 
κτιρίων: τέσσερα μέτρα και πενήντα εκατοστά του μέτρου 
(4,50 μ.). 

- Απόσταση των κτιρίων από τα όρια των γηπέδων: δέκα 
μέτρα (10,00 μ.). 

-Για τους λοιπούς όρους και περιορισμούς δόμησης 
εφαρμόζονται για τις κατά το εδάφιο α επιτρεπόμενες 
χρήσεις οι διατάξεις του από 24.5.1985 (Δ' 270) Π. Δ/τος 
όπως ισχύει. 

Β. Περιοχές με στοιχείο Β. (Περιοχές προστασίας της 
φύσης). 

Οι περιοχές αυτές περιλαμβάνουν τους ορεινούς σχη¬ 
ματισμούς τους όρους Κέρκη και τους όρους Καρβσύνη 
και διακρίνονται σε δύο αντίστοιχες υποπεριοχές Β1 και 
Β2. 

1. α) Στις περιοχές με στοιχείο Β επιτρέπεται η γεωργσ- 
κτηνοτροφίκή χρήση και η ανέγερση κτιρίων μικτής χρή¬ 
σης κατοικίας και γεωργικής αποθήκης μεγίστης επιφά¬ 
νειας πενήντα τετραγωνικών μέτρων (50,00 τ.μ ). 

Επιτρέπεται επίσης και η κατασκευή στεγάστρων και 
ποτιστρών ζώων. 

Κατ’ εξαίρεση επιτρέπονται οι μεταλλευτικές και λατο¬ 
μικές εργασίες στα τμήματα γ και δ των περιοχών Β που 
φαίνονται στο τοπογραφικό διάγραμμα σε κλίμακα 
1:25.000, που αναψέρεται στο άρθρο 1 του παρόντος. 

β) Στη ζώνη πλάτους 500 μέτρων από τα όρια των οικι¬ 
σμών επιτρέπεται εκτός των παραπάνω χρήσεων και οι 
εγκαταστάσεις τουρισμού και αναψυχής. 

2. Το κατώτατο όριο κατάτμησης και αρτιότητας των γη¬ 
πέδων που βρίσκονται στις περιοχές Β, εκτός αυτών που 
βρίσκονται εντός των ζωνών της περίπτωσης β της προη- 
γουμένης παρ. 1, ως και οι όροι και περιορισμοί δόμησης ■ 
αυτών καθορίζονται ως εξής: 

α) Το κατώτατο όριο κατάτμησης και αρτιότητας ορίζε¬ 
ται σε: 8 στρέμματα. 

β) Μέγιστο επιτρεπόμενο ύψος των ανεγερθησομένων 
κτιρίων: τέσσερα μέτρα και πενήντα εκατοστά του μέτρου 
(4,50 μ.) 

γ) Για τους λοιπούς όρους και περιορισμούς δόμησης 
για τις κατά τα ανωτέρω επιτρεπόμενες χρήσης εφαρμό¬ 
ζονται οι διατάξεις του από 24.5.1985 (Δ' 270) Π.Δ/τος 
όπως ισχύει. 

3. α) Το κατώτατο όριο κατάτμησης και αρτιότητας των 
γηπέδων των ζωνών της περ. & της παρ. 1 ορίζεται σε 4 
στρέμματα με εξαίρεση των οργανωμένων τουριστικών 
κατασκηνώσεων η αρτιότητα των οποίων ορίζεται σε 8 
στρέμματα. 

β) Για τους λοιπούς όρους και περιορισμούς δόμησης 
των ζωνών της περ. β της παρ. 1 εφαρμόζονται οι διατά¬ 
ξεις των από 6.10.1978 {Δ' 538) και 24.5.1985 (Δ' 270) Π. 
Δ/των, όπως ισχύουν. 

Γ. Περιοχές με στοιχείο Γ. (Περιοχές προστασίας φυσι¬ 
κών σχηματισμών). 

Οι περιοχές αυτές περιλαμβάνουν γεωμορφολογικούς 
σχηματισμούς και διακρίνονται στις υποπεριοχές Γ1 (πε¬ 
ριοχή προστασίας του βιότοπου Αλυκής). Γ2 (περιοχή 
προστασίας των λιμνών Γλυφάδας) και Γ3 (περιοχή προ¬ 
στασίας υγροβιότοπου Κάμπου Χώρας). 

1. Στις περιοχές Γ απαγορεύεται κάθε δόμηση και κάθε 
δραστηριότητα που μπορεί να επιφέρει καταστροφή ή αλ¬ 
λοίωση των φυσικών σχηματισμών ή οπωσδήποτε διατά¬ 
ραξη του οικείου βιοτόπου. 

2. Το κατώτατο όριο κατάτμησης των γηπέδων ορίζεται 
σε: 4 στρέμματα. 

3. α) Ειδικότερα στο τμήμα της περιοχής Γ3 που ορίζε¬ 
ται με στοιχεία 148α, 146α, 143ο, 143ξ, 143ν, 143μ, 
143λ, 143κ, 143ι, 143Θ, 143η, 143ζ, 143ε, 143δ, 143γ 
και 148α, οποιοδήποτε έργο εκτελείται μετά από έγκριση 
της σχετικής μελέτης από την αρμόδια Εφορεία Αρχαιοτή¬ 
των και με την εποπτεία αυτής. 

β) Στο παραπάνω επίσης τμήμα της περιοχής Γ3 επιτρέ¬ 
πεται η λειτουργία, συντήρηση και επισκευή των νομίμως 
υφισταμένων εγκαταστάσεων έστω και αν η χρήση τους 
δεν προβλέπεται από τις διατάξεις του παρόντος, σύμ¬ 
φωνα με τις υποδείξεις της αρμόδιας Εφορείας Αρχαιοτή¬ 
των και της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) απαγορευομένης της επεκτάσεως των 
εγκαταστάσεων αυτών και υπό την προϋπόθεση ότι δεν θα 
υπάρξει διατάραξη του οικείου βιοτόπου. 

Δ. Περιοχές με στοιχείο Δ. (Περιοχές προστασίας παρα¬ 
λιών). Είναι περιοχές μεγίστου πλάτους 50 μ. από τη 
γραμμή αιγιαλού εκτός αν άλλως ορίζεται στα σχετικά δια¬ 
γράμματα του άρθρου 1. 

1. Στις περιοχές αυτές επιτρέπεται μόνο η κατασκευή 
γηπέδων αθλοπαιδειών, η τοποθέτηση μονίμων ή κινητών 
σκιαδΐων και η φύτευση πρασίνου. 

2. Το κατώτατο όρι κατάτμησης των γηπέδων ορίζεται 
σε: 8 στρέμματα. 

3. Για την εκτέλεση οποιουδήποτε έργου στα τμήματα 
της περιοχής Δ που ορίζονται με τα στοιχεία: 

α) 153, 114. 143ο, 146α, 146,143ρ, 153 και 

β) 112ζ, 144α, 145, 112δ, 112γ, 112ζ 

απαιτείται προηγούμενη έγκριση της σχετικής μελέτης 
από την αρμόδια Εφορεία Αρχαιοτήτων. 

Ε. Περιοχές με στοιχείο Ε. (Περιοχές προστασίας γεωρ¬ 
γικών προγραμμάτων ανάπτυξης). 

Οι περιοχές αυτές περιλαμβάνουν τις περιοχές ειδικού 
προγράμματος γεωργικής ανάπτυξης και ειδικότερα τις 
περιοχές: του όρμου Μαραθοκάμπου (Ε1), Κάμπου Χώρας 


(Ε2), Μεσδκαμπου (Ε3) και Λεπροκομείου Καρλοβασίου 

(Ε4). 

1. Στις περιοχές με στοιχείο Ε επιτρέπονται οι χρήσεις: 

- γεωργικές αποθήκες φύλαξης γεωργικών εργαλείων 

- δεξαμενές 

- θερμοκήπια 

- υδατοξαμενές (κατασκευαζόμενες επί του εδάφους) 

- φρέατα 

- αντλητικές εγκαταστάσεις 

2. Το κατώτατο όριο κατάτμησης και αρτιότητας των γη¬ 
πέδων ως και οι όροι και περιορισμοί δόμησης αυτών κα¬ 
θορίζονται ως εξής: 

α) Το κατώτατο όριο κατάτμησης και αρτιότητας ορίζε¬ 
ται σε: 12 στρέμματα. 

Κατά παρέκκλιση θεωρούνται άρτια και οικοδομήσιμα 
τα γήπεδα τα οποία κατά την ημερομηνία δημοσίευσης 
του παρόντος διατάγματος έχουν εμβαδόν 4 οτρέμματα. 

β) Μέγιστη επιφάνεια των γεωργικών αποθηκών: είκοσι 
τετραγωνικά μέτρα (20.00 τ.μ.). 

γ) Μέγιστο επιτρεπόμενο ύψος των γεωργικών αποθη¬ 
κών: τέασερα μέτρα και πενήντα εκατοστά του μέτρου 
(4,50 μ.) μετρούμενο από το γύρω φυσικό έδαφος. 

Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή οτέγης από κεραμίδια μεγίστης 
κλίσης 30%. 

δ) Η ελάχιστη απόσταση των επιτρεπομένων κατα¬ 
σκευών από τη γραμμή αιγιαλού ορίζεται σε: ογδόντα μέ¬ 
τρα (80,00 μ.). 

ε) Για τους λοιπούς όρους και περιορισμούς δόμησης 
εφαρμόζονται για τις κατά την παρ. 1 επιτρεπόμενες χρή¬ 
σεις οι διατάξεις του από 24.5.1985 (Δ' 270) Π. Δ/τος 
όπως ισχύει. 

3. α) Ειδικότερα για την εκτέλεση οποιουδήποτε έργου 
στα τμήματα της περιοχής Ε2 που ορίζονται με τα στοιχεία 

ι)131, 132,133, 11 β, 131 και 

ιι) 114, 115, 150,149,149α, 148α, 143γ, 143ε, 143ζ, 
143η, 1438, 143», 143κ, 143λ, 143μ, 143ν, 143ξ, 143ρ, 
114 

απαιτείται προηγούμενη έγκριση της σχετικής μελέτης 
από την αρμόδια Εφορεία Αρχαιοτήτων η οποία ασκεί και 
έλεγχο κατό την εκσκαφή των θεμελίων. 

β) Στα παραπάνω επίσης τμήματα της περιοχής Ε2 επι¬ 
τρέπεται η λειτουργία, συντήρηση και επισκευή των νομί- 
μως κατά τη δημοσίευση του παρόντος υφισταμένων 
εγκαταστάσεων έστω και αν η χρήση τους δεν προβλέπε- 
ται από τις διατάξεις του παρόντος σύμφωνα με τις υπο¬ 
δείξεις της αρμόδιας Εφορείας Αρχαιοτήτων και της Επι¬ 
τροπής Πολεοδομικού και Αρχιτεκτονικού Ελέγχου 
(ΕΠΑΕ) απαγορευομένης της επεκτάσεως των εγκατα¬ 
στάσεων αυτών. 

ΣΤ. Περιοχές με στοιχείο Ζ. (Περιοχές προστασίας γε¬ 
ωργικής γης). 

Περιλαμβάνουν τις καλλιεργούμενες εκτάσεις της 
υδρολογικής λεκάνης των περιοχών Μαραθοκάμπου (Ζ1), 
Σάμου - Βαθέος - Κοκκαρίου (Ζ2) του Αγίου Κωνσταντί¬ 
νου - Βουρλιωτών (Ζ3). 

1. Στις περιοχές με στοιχείο Ζ επιτρέπονται οι παρα¬ 
κάτω χρήσεις και δραστηριότητες υπό την προϋπόθεση 
ότι δεν μειούται η κατά τη δημοσίευση του παρόντος διατι¬ 
θέμενη για την καλλιέργεια της αμπέλου γη: 

α) κατοικίες 

β) αποθήκες οριζοντίου τύπου και δεξαμενών της παρ. 

6 του άρθρου 2 του από 24.5.1985 (Δ' 270) Π.Δ/τος. 

V) θερμοκήπια 

δ) αντλητικές εγκαταστάσεις. 
ε) υδατοδεξομενές (κατασκευαζόμενες επί τους εδά¬ 
φους) 
στ) ψρέατα 

ζ) στέγαστρα και ποτίστρες ζώων, 
η) αθλητικές εγκαταστάσεις 
θ) τουριστικές εγκαταστάσεις 
ι) μεταποιητικές μονάδες (βιομηχανικές εγκαταστάσεις 
και συναφείς δραστηριότητες) για τα έργα και τις δραστη¬ 
ριότητες του άρθρου 4, Α' κατηγορίες, ομάδα II παρ. 1 α, 
β, γ, δ, η, παρ. 7 α, β, γ, δ, ε. στ, ζ, η, θ, της 69269/5387/ 
24.10.1990 κοινής Υπουργικής Απόφασης (Β' 678) ήτοι 
μονάδων συναφών με τη γεωργία και τη βιομηχανία τροφί¬ 
μων. 

ια) κτηνοτροφικές ή πτηνοτροφικές εγκαταστάσεις για 
τα έργα και τις δραστηριότητες του άρθρου 4, Α' κατηγο¬ 
ρίας, ομάδα II παρ. 1 ε, στ καθώς και του άρθρου 5 Β' κα¬ 
τηγορίας της παραπάνω κοινής Υπουργικής Απόφασης. 

ιβ) Επίσης επιτρέπονται τα έργα και οι δραστηριότητες 
του άρθρου 4, Α' κατηγορίας, ομάδα II παρ. 10 α, β, δ, ε, 
στ, ζ, η, θ, ι παρ. 11 β, γ, δ, ια της Ιδιας κοινής Υπουργικής 
Απόφασης. 

Οι χρήσεις και δραστηριότητες των προηγουμένων πε¬ 
ριπτώσεων θ, ι, ια και ιβ επιτρέπονται μετά από τήρηση της 
διαδικασίας προέγκρισης χωροθέτησης και έγκρισης πε¬ 
ριβαλλοντικών όρων σύμφωνα με τις διατάξεις της 69269/ 
5387/ 24.10.1990 κοινής Υπουργικής Απόφασης. Επίσης 
απαιτείται καθορισμός αποδέκτου λυμάτων στα πλαίσια 
της προέγκρισης χωροθέτησης. 

2. Το κατώτατο όριο κατάτμησης και αρτιότητας των γη¬ 
πέδων ως και οι όροι και περιορισμοί δόμησης αυτών κα¬ 
θορίζονται ως εξής: 

α) Το κατώτατο όριο κατάτμησης ορίζεται σε: 4 στρέμ¬ 
ματα. 

Το κατώτατο όριο αρτιότητας ορίζεται: 
ι) για τις τουριστικές εγκαταστάσεις σε: 12 στρέμματα, 
ιι) για τις λοιπές επιτρεπόμενες χρήσεις σε: 4 στρέμ¬ 
ματα. 

β) Μέγιστο επιτρεπόμενο ύψος των μονόροφων κτι¬ 
ρίων: τέσσερα μέτρα και πενήντα εκατοστά του μέτρου 
(4,50 μ.) και των διώροφων κτιρίων: επτά μέτρα και πενή¬ 
ντα εκατοστά του μέτρου (7,50 μ.) μετρούμενο από το 
γύρω φυσικό έδαφος. 

Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης από κεραμίδια με μέγι- 
στη κλίση 30%. 

γ) Οι εξωτερικοί τοίχοι των αποθηκών επιχρίζονται υπο¬ 
χρεωτικό. 

δ) - Ελάχιστη απόσταση των βιομηχανικών εγκαταστά¬ 
σεων από τα όρια του οικισμού και των τουριστικών χωρών: 
τριακόσια μέτρα (300,00 μ.). 

- Ελάχιστη απόσταση των στεγάστρων, ποτιστρών και 
κτηνΟτροφικών - πτηνοτροφικών εγκαταστάσεων από 
τους κύριους οδικούς άξονες: εκατό μέτρα (100,00 μ.). 

ε) Γ ια τους λοιπούς όρους και περιορισμούς δόμησης 
εφαρμόζονται για τις κατά την παράγραφο 1 επιτρεπόμε¬ 
νες χρήσεις οι διατάξεις των από 6.10.1978 (Δ' 538) και 
24.5.1985 (Δ' 270) Π.Δ/των όπως ισχύουν. 

Ζ. Περιοχές με στοιχείο Η. 

Περιλαμβάνουν τις καλλιεργούμενες εκτάσεις της 


υδρολογικής λεκάνης των περιοχών Καρλοβασίου (Η1), 
Πυθαγορείου - Μεσοκάμπου (Η2), Ηραίου - Κάμπου Χώ- 
ρας (Η3), Μυτιληνιών (Η4), Δρακαίων - Καλλιθέας (Η5) και 
Κοκκαρίου (Η6). 

1. Το κατώτατο όριο κατάτμησης των γηπέδων στις πα¬ 
ραπάνω περιοχές με στοιχείο Η ορίζεται σε: 4 στρέμματα. 

2. Για τις χρήσεις και τους όρους και περιορισμούς δό¬ 
μησης εφαρμόζονται οι διατάξεις των από 6.10.1978 (Δ' 
538) και 24.5.1985 (Δ’ 270) π. δ/των όπως ισχύουν. 

3. Γ ια τις επιτρεπόμενες χρήσεις και δραστηριότητες 
απαιτείται η τήρηση διαδικασίας προέγκρισής χωροθέτη¬ 
σης και έγκρισης περιβαλλοντικών όρων σύμφωνα με τις 
διατάξεις της 69269/5387/24.10.1990 (Β' 678) κοινής 
Υπουργικής Απόφασης. 

Η. Περιοχές με στοιχείο θ. (περιοχές κυρίως προστα¬ 
σίας δασών και δασικών εκτάσεων). 

Οι περιοχές αυτές περιλαμβάνουν τις δασικές κυρίως 
εκτάσεις των περιοχών Μπουρνιά - Προφήτη Ηλία (Θ1), 
Κουμαραδαίων - Μύλων (Θ2), Τιμίου Σταυρού - Μεγάλου 
Σπηλαίου (Θ3), Πυθαγορείου (Θ4), Μεσοκάμπου (Θ5), 
Αγίας Τριάδος (Θ6) Αγίας Παρασκευής - Χαραυγής - Πο- 
σειδωνίου (Θ7) και Αγίων θεοδώρων (Θ8). 

1. Στις μη δασικές εκτάσεις επιτρέπονται οι παρακάτω 
χρήσεις και δραστηριότητες: 

α) κατοικία 

β) γεωργικές αποθήκες και δεξαμενές 
γ) θερμοκήπια 

δ) στέγαστρα και ποτίστρες ζώων 
ε) αντλητικές εγκαταστάσεις, υδατοδεξομενές, φρέ- 
ατα 

στ) Επίσης επιτρέπονται τα έργα και οι δραστηριότητες 
του άρθρου 4, Α κατηγορίας, ομάδα II των παρ.: 1 (α, β, γ, 
δ, η), 2 (εκτός των εγκαταστάσεων για παραγωγή τσιμέ¬ 
ντου και ασβέστου), 7(γ), 8{β), 10, 11(α, γ, δ, ια) και του 
άρθρου 5 Β κατηγορίας της 69269/5387/24.10.1990 (Β' 
678) κοινής Υπουργικής Απόφασης μετά και έγκρισης πε¬ 
ριβαλλοντικών όρων σύμφωνα με τις διατάξεις της ίδιας 
απόφασης. 

ζ) Ειδικότερα στη περιοχή Θ7 επιτρέπονται εγκαταστά¬ 
σεις αναψυχής. 

η) Επίσης σε ζώνη πλάτους 500 μέτρων από τα όρια των 
οικισμών και υπό την προϋπόθεση ότι αυτή δεν έχει δα¬ 
σικό χαρακτήρα επιτρέπονται εκτός των παραπάνω χρή¬ 
σεων και οι εγκαταστάσεις τουρισμού και αναψυχής. 

2. Για τις μη δασικές εκτάσεις το κατώτατο όριο κατά¬ 
τμησης και αρτιότητας των γηπέδων ορίζεται σε: τέσσερα 
(4) στρέμματα με εξαίρεση των οργανομένων τουριστικών 
κατασκηνώσεων (κάμπινγκ) η αρτιότητα των οποίων ορί¬ 
ζεται σε 8 στρέμματα. 

Κατ' εξαίρεση η αρτιότητα των γηπέδων για τα έργα και 
τις δραστηριότητες της περίπτωσης στ της προηγούμενης 
παραγράφου ορίζεται σε: δώδεκα (12) στρέμματα. 

3 α) Για τους όρους και περιορισμούς δόμησης των επι- 
τρεπομένων στην περιοχή χρήσεων εφαρμόζονται κατά 
χρήση οι διατάξεις των από 6.10.1978 (Δ' 538) και 
24.5.1985 (Δ' 270) Π. Δ/των όπως ισχύουν. 

β) Επιπλέον πάνω από το μέγιστο επιτρεπόμενο ύψος 
των αναγερθησομένων κτιρίων επιβάλλεται η κατασκευή 
στέγης από κεραμίδα με μέγαστη κλίση 30%. 

θ. Περιοχές με στοιχείο I. (περιοχές τουρισμού, αναψη- 
χής και παραθεριστικής κατοικίας). 

Οι παραπάνω περιοχές διακρίνονται: στη περιοχή Μα- 

ραθοκάμπου 11α, 11(5, II ν. Μ δ, 11ε), περιοχή Κοκκαριού - 
Αγίας Παρασκευής (12α, Ι2β, Ι2γ, Ι2δ), περιοχή Σάμου (15α, 
Ι5β), περιοχή Χώρας (16α, Ι6β), περιοχή Ηραίου (17α, Ι7β), 
περιοχή Λεπροκομείου - Καρλοβασίου (18) και περιοχή 
Αγίου Κωνσταντίνου (19α, Ι9β, 19γ, 195). 

1. Στις περιοχές με στοιχείο I επιτρέπονται οι παρακάτω 
χρήσεις: 
α) κατοικία 

β) τουριστικές εγκαταστάσεις (ειδικότερα στις περιοχές 
με στοιχεία 12 και 13 επιτρέπονται μάνο μονάδες ΑΑ, Α και 
Β τάξης και στις λοιπές περιοχές ΑΑ, Α, Β και Γ τάξης). 

γ) αναψυκτήρια, εστιατόρια, ταβέρνες και γενικά κέ¬ 
ντρα διασκέδασης, πλην ντίσκο, μπαρ και νυχτερινών κέ¬ 
ντρων (μπουζούκια) τα οποία επιτρέπονται μόνο εφόσον 
είναι ενσωματωμένα στις τουριστικές εγκαταστάσεις, 
δ) αθλητικές εγκαταστάσεις 

ε) εμπορικά καταστήματα πλην πολυκαταστημάτων και 
υπεραγορών. 

στ) χώροι συνάθροισης κοινού και εν γένει πολιτιστικών 
λειτουργιών 

ζ) κτίρια κοινωφελών λειτουργιών 
η) κτίρια - γήπεδα στάθμευσης αυτοκινήτων 

2. Στις δασικές εκτάσεις απαγορεύεται κάθε δόμηση. 

3. Το κατώτατο όριο κατάτμησης και αρτιότητας των γη¬ 
πέδων ορίζεται σε τέσσερα (4) στρέμματα. 

4. Για τους όρους και περιορισμούς δόμησης εφαρμό¬ 
ζονται κατά χρήση οι διατάξεις των από 6.10.1978(Δ' 538) 
και 24.5.1985 (Δ' 270) π. δ/των όπως ισχύουν. 

I. Περιοχές με στοιχείο Κ. (Περιοχές αναψυχής). 

Οι περιοχές αυτές έχουν ελάχιστο πλάτος 80 μέτρα από 
τα όρια της ζώνης Δ εκτός αν άλλως ορίζεται στα διαγράμ¬ 
ματα του άρθρου 1. 

1. Στις περιοχές αυτές επιτρέπονται οι χρήσεις: 
α) αναψυκτήρια - εστιατόρια 

β) αθλητικές εγκαταστάσεις 

γ) πολιστιστικά κτίρια και γενικά εγκαταστάσεις πολιστι- 
κών εκδηλώσεων 

στ) Ειδικότερα τα τμήματα της περιοχής Κάμπου Χώρας 
που ορίζονται με τα στοιχεία: 
ι) 153, 114, 143α, 146α, 146, 143ρ, 153 και 
ιι) 11 2ί , 44α, 145, 112δ, 112γ, 112ζ, υπόκεινται στον 
έλεγχο της αρμόδιας Εφορείας Αρχαιοτήτων η οποία 
ασκεί έλεγχο θεμελίων και οποιαδήποτε δραστηριότητα 
απαιτεί προηγούμενη έγκριση απ' αυτήν. 

2. Το κατώτατο όριο κατάτμησης και αρτιότητας των γη¬ 
πέδων ορίζεται σε: τέσσερα (4) στρέμματα. 

3. Οι όροι και περιορισμοί *Αμησης των επιτρεπομένων 
χρήσεων ορίζονται ως εξής: 

α) Μέγιστος όγκος εκμετάλλ: πης των κτιρίων : χίλια 
κυβικά μέτρα (1.000.000 κ.μ.). 

β) Αριθμός ορόφων: ένας (1) με μ στο επιτρεπόμενο 
ύψος: τέσσερα μέτρα και πενήντα εκ,. - ιτά του μέτρου 
(4,50μ.) μετρούμενο από το γύρο φυοικΟ έδαφος. 

γ) Για του λοιπούς όρους και περιορισμούς δόμησης 
εφαρμόζονται κατά χρήση οι διατάξεις των από £ .1978 
(Δ' 538) και 24.5.1985 (Δ' 270) π. δ/των όπως ισχύοπν. 

ΙΑ. Περιοχές με στοιχείο Λ. (Περιοχές προστασίας α» 
χαιολογικών χώρων). 

Οι περιοχές αυτές διακρίνονται; στη περιοχή αρχαιογι- 
κού χώρου Πυθαγορείου (Λ1) και στη περιοχή αρχαιολογι¬ 
κού χώρου Ηραίου (Λ2). 

I. Περιοχές με στοιχείο Λ1. 


Η περιοχή αυτή περιλαμβάνει τον αρχαιολογικό χώρο 
του Πυθαγορείου που κηρύχθηκε με την Φ21/40292/ 
1401/28.7.1984 /Β' 598) απόφαση της Υπουργού Πολιτι¬ 
σμού και Επιστημών. 

Οι χρήσεις γης οι όροι και περιορισμοί δόμησης της πε¬ 
ριοχής αυτής καθορίσθηκαν με το από 30.9.1991 (Δ' 798) 
π. δ/γμα. 

II. Η περιοχή με στοιχείο Λ2. 

Η περιοχή αυτή περιλαμβάνει τον αρχαιολογικό χώρο 
του Ηραίου. 

1. Στη περιοχή Λ2 επιτρέπονται η γεωργική χρήση και η 
κτηνοτροφία με την μορφή της ελεύθερης βοσκής και η 
ανέγερση: 

α) κατοικίας 

β) μικρών αποθηκών φύλαξης γεωργικών εργαλείων 

γ) θερμοκηπίων 

δ) αντλητικών εγκαταστάσεων φρεάτων και υδατοδεξα- 
μενών κατασκευαζομένων επί του εδάφους. 

2. Το κατώτατο όριο κατάτμησης και αρτιότητας των γη¬ 
πέδων ως και οι όροι και περιορισμοί δόμησης αυτών κα¬ 
θορίζονται ως εξής: 

α) Κατώτατο όριο κατάτμησης και αρτιότητας: δώδεκα 
(12) στρέμματα: 

β) Μεγίστη επιφάνεια κατοικιών: πενήντα τετραγωνικά 
μέτρα (50,00 τ.μ.) και των αποθηκών: είκοσι τετραγωνικά 
μέτρα (20,00 τ.μ.). 

γ) Αριθμός ορόφων των κτιρίων: ένας (1) με μέγιστο επι¬ 
τρεπόμενο ύψος αυτών: τέσσερα μέτρα και πενήντα εκα¬ 
τοστά του μέτρου (4,50 μ.) μετρούμενο από το γύρω φυ¬ 
σικό έδαφος. 

Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης από κεραμίδα με μέγι- 
στη κλίση 30%. 

δ) Οι εξωτερικοί τοίχοι αποθηκών σε περίπτωση που 
δεν είναι λίθινοι επιχρίζονται υποχρεωτικά. 

ε) Για τους λοιπούς όρους και περιορισμούς δόμησης 
εφαρμόζονται κατά χρήση οι διατάξεις του από 24.5.1985 
(Δ’ 270) π/τος όπως ισχύει. 

οτ) Για οποιαδήποτε δόμηση ή δραστηριότητα συμπερι- 
λαμβανομένης και της κατασκευής των έργων υποδομής 
απαιτείται προηγούμενη έγκριση από την αρμόδια ΚΑ' 
Εφορία Προϊστορικών και Κλασσικών Αρχαιοτήτων. Η αρ¬ 
μόδια Εφορεία Αρχαιοτήτων ασκεί επίσης έλεγχο εκσκα¬ 
φής θεμελίων. 

ζ) Επιτρέπεται η λειτουργία συντήρηση, επισκευή και ο 
εκσυχρονισμός χωρίς αύξηση του κτιριακού όγκου των νο- 
μίμως κατά τη δημοσίευση του παρόντος υφισταμένων 
εγκαταστάσεων έστω και αν η χρήση τους δεν προβλέπε- 
ται από τις διατάξεις της προηγούμενης παραγράφου 1 
σύμφωνα με τις υποδείξεις της αρμόδιας Εφορείας Αρ¬ 
χαιοτήτων και της Επιτροπής Πολεοδομικοϋ και Αρχιτε¬ 
κτονικού Ελέγχου (Ε.Π.Α.Ε.). 

ίΒ. Περιοχή με στοιχείο Μ. (Περιοχή χερσαίων εγκατα¬ 
στάσεων ιχθυοκαλλιεργιών). 

1. Στη περιοχή αυτή που βρίσκεται απέναντι από την 
νήσο Σαμιωπούλα και σε βάθος εκατό μέτρα (100.00 μ.) 
από την ακτή επιτρέπεται η ανέγερση εγκαταταστάσεων 
ιχθυοκαλλεργειών για τα έργα και δραστηριότητες του άρ¬ 
θρου 4 Α κατηγορίας ομάδα II παρ. 1ζ και του άρθρου 5Β 
α-ηγορίας της 69269/5387/24.10.1990 κοινής Υπουρ- 
γ. ..«γς Απόφασης (Β' 678) μετά από τήρηση της διαδικα¬ 
σίας -^ >έγκρισης χωροθέτησης και έγκριση περιβαλλο¬ 
ντικών 00 ί V 

2. Το κατώτατο όριο κατάτμησης και αρτιότητας ορίζε¬ 
ται σε τέσσερα (4) στρέμματα. 

3. Για τους λοιπούς όρους και περιορισμούς δόμησης 
εφαρμόζονται κατά χρήση οι διατάξεις του από 24.5.19Θ5 
(Δ' 270) π. δ/τος όπως ισχύει. 

Άρθρο 4 
Γ ενικές διατάξεις 

1. Οι διατάξεις του παρόντος διατάγματος δεν έχουν 
εφαρμογή στις περιοχές που βρίσκονται εντός των ορίων 
των οικισμών που καθορίζονται με το από 24.4.1985 (Δ' 
181) π. δ/γμα, όπως ισχύει και εντός των ορίων των εγκε¬ 
κριμένων Γ ενικών Πολεοδομικών Σχεδίων (Γ.Π.Σ.) των οι¬ 
κισμών Σάμου, Καρλοβασίου, Ηραίου και Πυθαγορείου. 

2. Επιτρέπεται η ανέγερση πρατηρίων βενζίνης κατά 
μήκος των αξόνων του εθνικού επαρχιακού και κύριου κοι¬ 
νοτικού δικτύου με τους εξής πρόσθετους περιορισμούς: 

α) μέγιστη επιφάνεια κτιρίου: 200 τ.μ. 
β) Επιβάλλεται η κατασκευή στέγης από κεραμίδια 

3. Εκτός των περιοχών γεωργικών προγραμμάτων (Ε) 
και τουρισμού - αναψυχής (I) επιτρέπεται η χωροθέτηση 
εγκαταστάσεων πυρασφάλειας, βιολογικού καθαρισμού 
αποθήκευσης καυσίμων και συγκέντρωσης - εναπόθεσης 
απορρυμάτων μετά από τήρηση διαδικασίας, προέγκριση 
χωροθέτησης και έγκριση περιβαλλοντικών όρων. 

4. Τα ανεγερθησόμενα εντός της 2.0, Ε. κτίρια τοποθε¬ 
τούνται σε απόσταση εβδομήντα μέτρων (70,00 μ.) τουλά¬ 
χιστον από τις όχθες των ρεμμάτων και χειμάρων. 

5. Σε όλες τις περιοχές της Ζ.Ο.Ε. πλην της περιοχής Ε 
για την οποία ισχύουν τα αναφερόμενα στο άρθρο 3 η ελά¬ 
χιστη απόσταση των επιτρεπομένων κατασκευών από την 
γραμμή αιγιάλου ορίζεται σε 50.00 μ. Εντός της παρα¬ 
πάνω απόστασης των 50.00 μ. επιτρέπεται μόνο η διαμόρ¬ 
φωση γηπέδων αθλοπαιδιών η τοποθέτηση μονίμων ή κι¬ 
νητών σκιαδίων και η φύτευση πρασίνου. 

6. Οι αρχιτεκτονικές μελέτες των ανεγερθησομένων 
εντός της Ζ.Ο.Ε. κτιρίων υπόκεινται στον έλεγχο της Επι¬ 
τροπής Πολεοδομικοϋ και Αρχιτεκτονικού Ελέγχου 
(Ε.Π.Α.Ε.). 

7. Τα επεξεργασμένα λύματα (οικιακά, βιομηχανικά, 
κ.λ.π.) συγκεντρώνονται σε κατάλληλες θέσεις που καθο¬ 
ρίζονται από τη Διεύθυνση Περιβαλλοντικού Σχεδιασμού 


του Υπουργείου Περιβάλλοντος Χωροταξίας και Δημοσίων 
Έργων και τη Διεύθυνση Υγιεινής της οικίας Νομαρχίας. 

8, Υφιστάμενες χρήσεις ειδικού καθεστώτος και προο¬ 
ρισμού (Αρχαιολογικοί χώροι, Αεροδρόμια, Νεκροταφεία) 
εξακολουθούν να διέπονται απά Ιδιο νομικά καθεστώς. 

9. Επιτρέπεται η λειτουργία, συντήρηση και επισκευή 
των νομίμως υφισταμένων εγκαταστάσεων έστω και αν η 
χρήση τους δεν προβλέπεται απά τις διατάξεις του παρό¬ 
ντος διατάγματος. 

Επίσης επιτρέπεται η επέκταση και ο εκσυχρονισμός 
των παραπάνω εγκαταστάσεων, μετά από τήρηση της δια¬ 
δικασίας προέγκρισης χωροθέτης με τους όρους και πε¬ 
ριορισμούς δόμησης της περιοχής που βρίσκονται και κα¬ 
θορίζονται με το παρόν διάταγμα. 

Άρθρο 5 

Οικοδομικές άδειες που έχουν εκδοθεί με τις προγενέ¬ 
στερα ισχύουσες διατάξεις ή έχει υποβληθεί ο πλήρης φά- 
κελλος με τα απαραίτητα για την έκδοση της οικοδομικής 
άδειας στοιχεία, ή έχει χορηγηθεί έγκριση ή προέγκριση 
χωροθέτησης από τις αρμόδιες υπηρεσίες του Υ.ΠΕ.- 
ΧΩ.Δ.Ε, μέχρι τη δημοσίευση του παρόντος δ/τος, εκτε- 
λούνται ή εκδίδονται με τη χρήση και τους όρους και πε¬ 
ριορισμούς δόμησης που ισχύουν μέχρι τη δημοσίευση του 
παρόντος διατάγματος. 

Άρθρο 6 

Η ισχύς του παρόντος διατάγματος αρχίζει απάτη δημο¬ 
σίευση ίου στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση το 
παρόντος διατάγματος 

Αθήνα, 11 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ 
ΔΗΜΟΣΙΟΝ ΕΡΓΩΝ 

ΚΩΣΤΑΣ ΛΑΛΙΩΤΗΓ 

